Industrijsko-obrtničkoj školi Slatina odobren Erasmus+ projekt školskih partnerstva u vrijednosti većoj od milijun kuna

Industrijsko-obrtničkoj školi Slatina odobren Erasmus+ projekt školskih partnerstva u vrijednosti od 141.570 eura odnosno većoj od milijun kuna. Naime, odlukom Agencije za mobilnosti i programe EU, Industrijsko- obrtničkoj školi Slatina odobren je projekt školskih partnerstva u programu Erasmus+ KA229 aktivnosti.

Projekt pod nazivom “Combining Approaches in the Literature and Language Learning (CALL)” nastao je s ciljem razvijanja jezičnih vještina učenika upotrebom suvremenih i inovativnih oblika i pristupa podučavanja, kao i razmjenom dobrih praksi podučavanja među nastavnicima unutar Europske unije. Projekt će trajati dvije nastave godine, a dobre prakse podučavanja nastavnici Industrijsko-obrtničke škole Slatina razmijenit će s nastavnicima iz Italije, Rumunjske, Turske i Sjeverne Makedonije.

Projektnim aktivnostima predviđene su mobilnosti i učenika i nastavnika Industrijsko-obrtničke škole Slatina. Autorica projektne prijave je bila profesorica Neda Mađarac.

<https://www.icv.hr/2020/07/industrijsko-obrtnickoj-skoli-slatina-odobren-erasmus-projekt-skolskih-partnerstva-u-vrijednosti-vecoj-od-milijun-kuna/>